קהיר 3.9.62

לביתנו – שלום רב. לא ששכחנו אתכם, באמת אין זמן לכתוב, כל הזמן עסוקים. בטח את התירוץ הזה לא קבלתם אז אין תירוץ. אז לא פחות ולא יותר, שני בני קיבוץ הגיעו למקום אחד אל הארץ אשר מעבר לתעלה. אשר ליחס ולתנאים אין טענות. חבילות מהארץ ומכתבים מגיעים. אנו לא נמצאים בחדר אחד ומוצאים עיסוקים – בקריאת ספרים,משחקי קלפים, לימוד ערבית, המצאת פטנטים והעיקר ניחושים והערכות מצב לגבי הזירה ולגבי שחרורנו – פחות או יותר יודעים את העיכובים ו...ממתינים. בינתיים שלושה חודשים כבר. בטח כולם יודעים. שמחנו לשמוע שבמשק חזר הכל למסלולו ואפילו מוצאים זמן רב לטיולים. איפה אנחנו ואיפה אתם. אבל אין ברירה אז לא באים בטענות. הכי חשוב, כל מי שאין לו מה לעשות (בקיבוץ זה לפעמים קורה) יכול לכתוב משהו מהמשהו ולשלוח לגדי או לי, זה בכלל לא יזיק. להפך.

אחרי ששכנעתי את אילן לכתוב כמה מילים אני נאלץ להוסיף גם כמה משלי. (זה היה רעיון של אילן!! – השתוונו). כמובן כל הדברים שאילן כתב תופס גם לגבי. היחסים בין הסוהרים ובכלל הגורמים שמטפלים בנו באמת מצויינים. בטח מעניין אתכם איך אפשר לבלות שבועות וחודשים בחדר סגור ובכן מתרגלים ובמשך הזמן לומדים לנצל את הזמן כך שהיום מתמלא. ממרחק כזה ובמצב כזה לומדים להעריך ולהתגעגע לארץ שלנו וכמובן לבית. אנחנו ובטח אתם כמונו מקווים שכל זה יגמר והלוואי שנחגוג את ראש השנה בבית ואם לא נספיק לפחות שולחים פעם נוספת "שנה מצוינת" לכל הקיבוץ.

גדי ואילן.